প্রসঙ্গত বলি, অস্মিতা কোনও বইয়ের ভূমিকা বা পাদটিকা সম্পর্কে যে-কথাগুলি লিখেছেন, শিশুকিশোরদের নন-ফিকশন বাদে, ব্যক্তিগতভাবে আমি মনে করি সেগুলি অবশ্যই প্রযোজ্য। মার্কস, এঙ্গেলস এবং লেনিনের কথাই ধরা যাক – প্রতিটি বইয়ের নতুন সংস্করণের জন্যে, প্রতিটি ভাষার নতুন সংস্করণের জন্যে আলাদা আলাদা ভূমিকা লিখেছেন তারা, সেই ভূমিকায় যুক্ত করেছেন প্রাসঙ্গিক ভাষ্য এবং মূল্যায়ন। প্রয়োজনীয় পাদটিকা দিয়েছেন, কেন নতুন সংস্করণের প্রয়োজন হলো সে প্রসঙ্গে নিজেদের বক্তব্য তুলে ধরেছেন। সে অর্থে, হাত বাড়িয়ে দাও বইটির অনুবাদে আনু মুহাম্মদ যদি একটি প্রাসঙ্গিক ভূমিকা যুক্ত করতেন তা হলে নিশ্চয়ই ভালো হতো। খুবই ভালো হতো।